7 เมษายน 2568

**โตโยต้าขอขอบคุณทุกความเชื่อมั่น และความไว้วางใจ**

**กับยอดจองสูงสุดเป็นประวัติการณ์ ในงานมอเตอร์โชว์ 2025 ถึง 9,615 คัน**

**ด้านรถไฮบริดยังมาแรง 3,795 คัน คิดเป็น 39% นำโดย SUV ตัวตึง ทั้งยาริส ครอส และ โคโรลล่า ครอส**

**รถกระบะมหาชน *ไฮลักซ์* ขึ้นแท่นผู้นำ 2,186 คัน *ยาริส เอทีฟ* ครองแชมป์ ซีดาน 1,606 คัน**

**บริษัท โตโยต้า มอเตอร์ ประเทศไทย จำกัด เปิดเผยตัวเลขยอดจองรถยนต์โตโยต้าภายในงาน “The 46th Bangkok International Motor Show 2025” ระหว่างวันที่ 24 มีนาคม - 6 เมษายน 2568 โดยมียอดจอง ทั้งสิ้น 9,615 คัน แบ่งเป็นยอดจองรถยนต์ไฮบริด หรือ HEV รวม 3,795 คัน หรือคิดเป็นสัดส่วน 39% ของยอดจองรวมของโตโยต้า สำหรับรุ่นรถ HEV ที่ได้รับความนิยมสูงสุด ยังคงเป็น SUV ที่ขายดีที่สุดของเซกเมนต์นี้ อย่าง ยาริส ครอส ตามด้วย โคโรลล่า ครอส**

สำหรับรถกระบะมหาชน **ไฮลักซ์ ขึ้นแท่นผู้นำ กวาดยอดจอง 2,186 คัน** ด้วยความหลากหลายของรุ่นย่อยของทั้ง ไฮลักซ์ รีโว่ และไฮลักซ์ แชมป์ ที่สามารถตอบสนองความต้องการในการใช้งานของลูกค้าได้ ข้ามมาที่ **ยาริส เอทีฟ** ไม่น้อยหน้า โกยยอดจอง **1,606 คัน** สูงสุดในกลุ่มรถยนต์นั่งโตโยต้า

**นายศุภกร รัตนวราหะ รองกรรมการผู้จัดการใหญ่ กล่าวว่า  *“****โตโยต้า**ขอขอบคุณทุกความเชื่อมั่นและความไว้วางใจที่มีให้กับผลิตภัณฑ์และบริการครบวงจรของเรา ซึ่งจากตัวเลขยอดจองรถยนต์โตโยต้า สะท้อนถึงการยอมรับจากลูกค้าชาวไทยด้วยผลิตภัณฑ์ที่น่าเชื่อถือ เครือข่ายศูนย์บริการที่ครอบคลุม รวมถึงความยั่งยืนในทุกมิติ ทั้งนี้ ด้วยความเชื่อมั่นที่ลูกค้ามีต่อโตโยต้า ทำให้ในช่วงงานมอเตอร์โชว์ 2025 นอกจากลูกค้าจะเข้ามาจองรถภายในงานถึง* ***9,615*** *คัน ในขณะเดียวกัน เรามอบแคมเปญเดียวกับ มอเตอร์โชว์ 2025 ให้ลูกค้าที่จองรถผ่านผู้แทนจำหน่ายฯ ทั่วประเทศ ซึ่งทำให้เราได้รับยอดจองรวมทั่วประเทศสูงถึง* ***21,068*** *คัน*

***ทั้งนี้ เพื่อเป็นการสร้างความมั่นใจให้กับลูกค้าโตโยต้า ที่จองรถเข้ามาอย่างล้นหลาม โตโยต้า ยังต้องเดินหน้าเร่งการผลิต จัดหาไฟแนนซ์ ส่งมอบและจดทะเบียน ให้กับลูกค้าให้เร็วที่สุด เพื่อความพึงพอใจสูงสุด***

*เริ่มจากขั้นตอนขอสินเชื่อ จนถึงการอนุมัติ เพื่อให้เป็นเจ้าของได้ง่ายที่สุด ซึ่งโตโยต้าต้องขอขอบคุณทางภาครัฐ ที่ได้ออกนโยบายเพื่อส่งเสริมอุตสาหกรรมยานยนต์ไทย จากการที่บรรษัทประกันสินเชื่ออุตสาหกรรมขนาดย่อม (บสย.) เปิดรับคำขอค้ำประกัน ผ่านมาตรการ ภายใต้โครงการค้ำประกันสินเชื่อเช่าซื้อ “กระบะพี่ มีคลังค้ำ” ให้กับลูกค้า SME ที่เลือกซื้อรถกระบะ ไฮลักซ์ รีโว่ หรือ ไฮลักซ์ แชมป์ นอกจากนี้ ในส่วนของ บริษัท โตโยต้า ลีสซิ่ง (ประเทศไทย) จำกัด ยังได้นำเสนอเงื่อนไขพิเศษในการพิจารณาสินเชื่อ ที่สามารถทำให้ลูกค้าโตโยต้าเป็นเจ้าของรถได้ง่ายขึ้น อันมีส่วนในการกระตุ้นอุตสาหกรรมยานยนต์ไทย*

*นอกจากนี้ เราพยายามจะส่งมอบความเชื่อมั่น เพื่อความพึงพอใจสูงสุดของลูกค้า ด้วยการยกระดับการให้บริการ ด้วยบริการครบวงจรของโตโยต้า ภายใต้แนวคิด TOYOTA TRUSTED SERVICE” ที่ลูกค้าจะอุ่นใจ และมั่นใจในการเป็นเจ้าของรถโตโยต้า ตลอดการใช้งาน”* **นายศุภกรกล่าวทิ้งท้ายในที่สุด**